Ritratt: Muntaġġ - Canva / Facebook SDC Museum Iż-Żejtun .td_uid_2_61979b7f8ae91_rand.td-a-rec-img{text-align:left}.td_uid_2_61979b7f8ae91_rand.td-a-rec-img img{margin:0 auto 0 0} Tħabbret il-mewt ta' Ġużeppi Deguara li kien serva bħala Superjur fil-Qasam tal-M.U.S.E.U.M. taż-Żejtun bejn Frar 1976 u Lulju 1989 u wara f'dak ta' Marsaxlokk sa Settembru 2009. Meta spiċċa l-ħidma tiegħu bħala Superjur tal-Qasam ta' Marsaxlokk huwa reġa' kompla jgħallem fil-Qasam tagħna fiż-Żejtun. L-aħbar tal-mewt tiegħu tħabbret fuq il-paġna SDC Museum Iż-Żejtun fejn ingħatat tislima lil Ġużeppi Deguara. "Dalgħodu l-Mulej għoġbu jsejjaħ lura għal għandu lil seħibna s-soċju Ġużeppi Deguara. Ġużeppi kien sar soċju nhar San Ġwann Battista 1953. Fl-1954, huwa kien wieħed mill-40 soċju żagħżugħ li l-Fundatur tagħna San Ġorġ Preca kien ikkonsagra lill-Madonna fl-okkażjoni tas-Sena Marjana" – kitbu fuq il-paġna tagħhom. Intqal ukoll li Ġużeppi kien soċju umli u ġentili ma' kulħadd u laqa' l-aħħar marda b'rassenjazzjoni kbira. Il-funeral ta' Ġużeppi Deguara se jsir nhar it-Tnejn 22 ta' Novembru fil-knisja parrokkjali taż-Żejtun fis-2:00pm. Kondoljanzi lill-qraba kollha. Ġużeppi, strieħ fis-sliem! Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61979b7f8b3fe_rand.td-a-rec-img{text-align:left}.td_uid_3_61979b7f8b3fe_rand.td-a-rec-img img{margin:0 auto 0 0}